ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՆՈՅԵՄԲԵՐԻ 21-Ի N 1299-Ն 
ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. Պետական եկամուտների կոմիտե
	21.04. 2026 թ.

	
	N 01/3-4/25149-2026

	Առաջարկություններ և դիտողություններ չկան:
	Ընդունվել է

	2. Վարչապետի աշխատակազմի տեսչական
մարմինների աշխատանքների համակարգման գրասենյակ
	28. 04. 2026 թ.

	
	N //13381-2026

	1. Նախագծի հավելվածով սահմանված «Չափանմուշը որպես ազգային չափանմուշ ճանաչելու, պահպանելու, կատարելագործելու և դրա ճանաչումը դադարեցնելու»  կարգի (այսուհետև՝ Կարգ) 4-րդ կետի 2-րդ ենթակետում նախատեսված են «նախընտրելի պայմաններ» և «կարող է ներկայացվել միջազգային բաղդատումներում» եզրույթները, որոնք հստակեցման կարիք ունեն (չափանմուշը ճանաչվում է ազգային չափանմուշ, եթե. ..): 
	Ընդունվել է

	1. Կարգի 7-րդ կետի 4-րդ ենթակետով սահմանված է դրույթ առ այն, որ չափանմուշ ունեցող կազմակերպությունը ազգային չափանմուշ ճանաչելու վերաբերյալ դիմում-հայտը ներկայացնելիս պետք է տրամադրի նաև «կառույցի վերաբերյալ տեղեկություններ»: Գտնում եմ, որ անհրաժեշտ է հստակեցնել, թե ինչ տեղեկությունների մասին է խոսքը:  Նույն դիտարկումը վերաբերում է նաև 6-րդ ենթակետով նախատեսված դրույթին առ այն, որ դիմում-հայտին կից կարող են ներկայացվել նաև այլ փաստաթղթեր՝ ըստ չափագիտության ազգային մարմնի պահանջի:
	Ընդունվել է

	1. Կարգի 8-րդ կետով սահմանված է, որ հայտը գրանցելուց կամ ճանաչված ազգային չափանմուշի կատարելագործման վերաբերյալ առաջարկությունն ընդունելուց հետո 10 աշխատանքային օրվա ընթացքում չափագիտության ազգային մարմնի ղեկավարի հրամանով ստեղծվում է առնվազն 5 անդամից բաղկացած աշխատանքային խումբ, որը  ձևավորվելուց հետո՝ 20 աշխատանքային օրվա ընթացքում, չափագիտության ազգային մարմնին ներկայացնում է դրական կամ բացասական եզրակացություն՝ չափանմուշը որպես ազգային չափանմուշ ճանաչելու կամ չճանաչելու, ճանաչված ազգային չափանմուշի կատարելագործման առաջարկությունն ընդունելու կամ մերժելու վերաբերյալ։ Այսպիսով հստակեցման կարիք ունի աշխատանքային խմբի կազմը, մասնավորապես՝ արդյոք խոսքը վերաբերում է չափագիտության ազգային մարմնի աշխատակիցներին, թե՝ ոչ։
	Ընդունվել է

	1. Կարգի 18-րդ կետով նախատեսված է, որ «կիրառման կանոններին հետևելու պատասխանատվությունը կրում է չափանմուշ պահպանող կառույցը»։ Նշվածից անհասկանալի է, թե ինչ է իրենից ենթադրում «կանոններին հետևելը» եզրույթը, ինչ ընթացակարգով է այն իրականացվելու և այլն։ 
	Ընդունվել է

	5.	Կարգի 24-րդ կետով նախատեսված է դրույթ առ այն, որ հավելվածի 23-րդ կետով սահմանված ազգային չափանմուշի ճանաչման դադարեցման հիմքերի առկայության դեպքում չափագիտության ազգային մարմինը ձևավորում է աշխատանքային խումբ, որն իրականացնում է ուսումնասիրություն և 10 աշխատանքային օրվա ընթացքում ներկայացնում է եզրակացություն չափագիտության խորհրդի քննարկմանը՝ ազգային չափանմուշի ճանաչման դադարեցման հիմքերի առկայության կամ բացակայության վերաբերյալ։ Գտնում եմ, որ նշված կետը խմբագրման կարիք ունի, քանի որ անհասկանալի է հավելվածի 23-րդ կետում նախատեսված հիմքերի առկայությամբ պայմանավորված աշխատանքային խմբի ձևավորման պարագայում գործնականում խորհրդի կողմից հիմքերի բացակայության մասին որոշում կայացնելը։ 	
	Ընդունվել է

	3. Շուկայի վերահսկողության տեսչական մարմին
	05. 06. 2026 թ.

	
	N 01//1176-2026

	Առաջարկություններ և դիտողություններ չկան:
	

	4․ Արդարադատության նախարարություն
	09․06․2026

	
	N /27.4.1/36384-2026

	«Հայաստանի Հանրապետության կառավարության 2013 թվականի նոյեմբերի 21-ի N 1299-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը՝
1. «Հայաստանի Հանրապետության կառավարության 2013 թվականի նոյեմբերի 21-ի N 1299-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի հավելվածի (այսուհետ՝ Հավելված) 3-րդ կետով սահմանվում է «Ազգային չափանմուշ» հասկացությունը, այն դեպքում, երբ Հավելվածի 2-րդ կետով ամրագրված է, որ կարգում կիրառվող հասկացությունները մեկնաբանվում են «Չափումների միասնականության ապահովման մասին» օրենքով սահմանված իմաստով։ Այս համատեքստում, նկատի ունենալով, որ «Ազգային չափանմուշ» հասկացությունը «Չափումների միասնականության ապահովման մասին» օրենքի 2-րդ հոդվածի 1-ին մասի 1-ին կետով սահմանված է այլ բովանդակությամբ, ուստի անհրաժեշտ է հիմնավորել Հավելվածում դրա առանձին և օրենքից տարբերվող սահմանման անհրաժեշտությունը։	
	Ընդունվել է

	2․ Հավելվածի 4-րդ կետի 1-ին ենթակետի համաձայն՝ «չափանմուշը ճանաչվում է ազգային չափանմուշ, եթե դրա չափագիտական բնութագրերը, ճշտության դասը և արժեքներն ամենաբարձրն են կամ համարժեք են Հայաստանի Հանրապետության տվյալ չափման տեսակի չափանմուշների չափագիտական բնութագրերին։»: Նկատի ունենալով, որ նշված կարգավորումը կրում է գնահատողական բնույթ և չի սահմանում, թե ով և ինչ ընթացակարգով է իրականացնում համապատասխան գնահատումը, գտնում ենք, որ անհրաժեշտ է հստակեցնել գնահատումն իրականացնող իրավասու մարմինը և կիրառվող ընթացակարգը։
	Ընդունվել է

	 3․ Հավելվածի 5-րդ կետի 1-ին ենթակետով սահմանվում է, որ «Ազգային չափանմուշը ապահովում է չափագիտական հետևելիություն Միավորների միջազգային համակարգին (SI),  ինչպես նաև միջազգային համադրելիություն և ճանաչում.»: Հաշվի առնելով, որ «Չափումների միասնականության ապահովման մասին» օրենքի 5-րդ հոդվածի 2-րդ մասով վերոնշյալ դրույթն արդեն իսկ սահմանված է՝ հարց է առաջանում, թե ինչով է պայմանավորված դրա կրկնակի նախատեսման անհրաժեշտությունը։
	Ընդունվել է

	4. Հավելվածի 6-րդ կետով նախատեսվում է, որ «Չափանմուշ ունեցող կազմակերպությունը ազգային չափանմուշ ճանաչելու վերաբերյալ դիմում-հայտը կամ ճանաչված ազգային չափանմուշի կատարելագործման վերաբերյալ առաջարկությունը ներկայացնում է չափագիտության ազգային մարմին։»:	Հարկ է նշել, որ Հավելվածի 7-րդ կետով սահմանված են ազգային չափանմուշ ճանաչելու վերաբերյալ դիմում-հայտին կից ներկայացվող փաստաթղթերը, սակայն չի կարգավորվում, թե ինչ փաստաթղթեր պետք է ներկայացվեն ճանաչված ազգային չափանմուշի կատարելագործման վերաբերյալ առաջարկության դեպքում։ Վերոգրյալից ելնելով՝ անհրաժեշտ է համապատասխան հստակեցում կատարել։
	Ընդունվել է

	5. Հավելվածի 7-րդ կետի 6-րդ ենթակետով նախատեսված է, որ «Հայտին կից ներկայացվում են այլ փաստաթղթեր՝ ըստ չափագիտության ազգային մարմնի պահանջի (ելնելով գիտատեխնիկական անհրաժեշտությունից)։»։ 	Անհրաժեշտ ենք համարում նշել, որ տվյալ ձևակերպումը չի բացահայտում, թե ինչով և ինչպես է հիմնավորվում գիտատեխնիկական անհրաժեշտությունը, ինչի արդյունքում չափագիտության ազգային մարմնին տրվում է լայն հայեցողություն։  	Հաշվի առնելով իրավական որոշակիության և կանխատեսելիության ապահովման անհրաժեշտությունը՝ վերոնշյալ կարգավորումն անհրաժեշտ է վերանայել։
	Ընդունվել է

	6․ Հավելվածի 8-րդ կետով նախատեսված է, որ չափագիտության ազգային մարմնի ղեկավարի հրամանով ստեղծվում է աշխատանքային խումբ, ինչի արդյունքում ստացվում է, որ չափանմուշի ճանաչման գործընթացում ներգրավված են մի քանի սուբյեկտներ՝ չափագիտության լիազոր մարմինը, չափագիտության ազգային մարմինը, չափագիտության խորհուրդը և աշխատանքային խորհուրդը։ Ընդ որում, հարկ է նշել, որ չափագիտության խորհուրդը՝ հանդիսանում է չափագիտության ազգային մարմնին աջակցող խորհրդատվական մարմին։ Այս պայմաններում՝ գտնում ենք, որ անհրաժեշտ է պարզաբանումներ ներկայացնել աշխատանքային խմբի ստեղծման անհրաժեշտության վերաբերյալ։
	Չի ընդունվել
Հավելվածի 8-րդ կետով նախատեսված աշխատանքային խմբի ստեղծումը պայմանավորված է ազգային չափանմուշ ճանաչելու գործընթացի շրջանակում ներկայացված փաստաթղթերի և չափագիտական բնութագրերի բազմակողմանի մասնագիտական գնահատման անհրաժեշտությամբ։ Աշխատանքային խումբը չի հանդիսանում առանձին որոշում կայացնող սուբյեկտ, այլ իրականացնում է նախնական մասնագիտական ուսումնասիրություն և ներկայացնում է գնահատման արդյունքները չափագիտության ազգային մարմնին՝ հետագա քննարկման և չափագիտության խորհրդի եզրակացության ստացման նպատակով։ Միաժամանակ, չափագիտության խորհուրդը, որպես չափագիտության ազգային մարմնին աջակցող խորհրդատվական մարմին, իրականացնում է իր կանոնադրությամբ (կարգով) սահմանված խորհրդատվական գործառույթները և չի փոխարինում աշխատանքային խմբի կողմից իրականացվող մասնագիտական գնահատմանը։ Հետևաբար, նշված սուբյեկտների ներգրավվածությունը չի հանգեցնում գործառույթների կրկնության, այլ ապահովում է ազգային չափանմուշ ճանաչելու վերաբերյալ որոշման հիմնավորվածությունը և մասնագիտական ամբողջական գնահատումը։

	7․ Հավելվածի 13-րդ կետով նախատեսվում է, որ «չափագիտության ազգային մարմինը դրական եզրակացության դեպքում նյութերը ներկայացնում է չափագիտության խորհրդի քննարկմանը։», մինչդեռ կարգավորումից պարզ չի դառնում, թե դրական եզրակացությունը ինչ ժամանակահատվածում պետք է ներկայացվի չափագիտական խորհրդի քննարկմանը։ Հավելվածի 15-րդ և 16-րդ կետերում ևս նախատեսված չէ, թե ինչ ժամկետում է ներկայացվում գնահատման արդյունքներն ամփոփող եզրակացությունը, ինչպես նաև ինչ ժամկետում է ներկայացվում չափանմուշը որպես ազգային չափանմուշ ճանաչելու կամ  ճանաչված ազգային չափանմուշի կատարելագործման վերաբերյալ հիմնավորված առաջարկություն կամ առաջարկությունը ստանալուց հետո ինչ ժամկետում է իրականացվում ազգային չափանմուշի ճանաչումը, կատարելագործումը կամ դադարեցումը։ Միաժամանակ, Հավելվածի 15-րդ և 16-րդ կետերով ևս չեն սահմանվում համապատասխան ժամկետներ՝ կապված գնահատման արդյունքներն ամփոփող եզրակացության ներկայացման, ինչպես նաև չափանմուշը որպես ազգային չափանմուշ ճանաչելու կամ ճանաչված ազգային չափանմուշի կատարելագործման վերաբերյալ հիմնավորված առաջարկության ներկայացման և դրա հիման ճանաչման, կատարելագործման կամ դադարեցման հետ։ Հաշվի առնելով վերոգրյալը՝ անհրաժեշտ է սահմանել հստակ ժամկետներ՝ ապահովելու գործընթացի որոշակիությունը և կանխատեսելիությունը։
	Ընդունվել է

	8. Հավելվածի 19-րդ կետով սահմանվում է, որ «Ազգային չափանմուշ պահպանող կառույցը պարտավոր է՝ 1) ապահովել չափանմուշի կիրառումը և կատարելագործումը. 
2)իրականացնել տրամաչափարկում՝ չափագիտական հետևելիության անընդհատությունն ապահովելու նպատակով.
3) վարել ազգային չափանմուշի փաստաթղթավորումը.
4) մասնակցել միջազգային և տարածաշրջանային համեմատություններին՝ հնարավորության դեպքում։»:
	Մինչդեռ «Չափումների միասնականության ապահովման մասին» օրենքի 5-րդ հոդվածի 2-րդ մասում նախատեսված է միայն, որ «(...) Ազգային չափանմուշների չափագիտական հետևելիության ապահովման պատասխանատվությունը կրում է չափանմուշ պահպանող կառույցը»։
	Նկատի ունենալով, որ «Չափումների միասնականության ապահովման մասին» օրենքի համաձայն չափանմուշ պահպանող կառույցի համար նախատեսված միակ պարտականությունը Ազգային չափանմուշների չափագիտական հետևելիության ապահովումն է, ապա հարց է առաջանում, թե արդյոք Հավելվածի վերոնշյալ կարգավորմամբ նախատեսված պարտականությունները կարող են համարվել չափագիտական հետևելիության ապահովում, թե ոչ։
	Վերոգրյալը կարևորվում է պայմանավորված այն հանգամանքով, Սահմանադիրը Սահմանադրության 39-րդ հոդվածի ուժով մարդուն օժտել է գործելու ազատությամբ՝ ազդարարելով, որ մարդն ազատ է անելու այն ամենը, ինչը չի խախտում այլոց իրավունքները ու չի հակասում Սահմանադրությանը և օրենքներին: Հիշատակված սահմանադրաիրավական դրույթը երաշխավորելու և պետական իշխանության կողմից այն անհարկի չսահմանափակելու իրավական երաշխիքներ ստեղծելու նպատակադրմամբ սահմանադիրն ամրագրել է մարդու համար պարտականությունների՝ օրենքով սահմանելու հիմնարար պահանջը:
	Իսկ սահմանադրաիրավական չափորոշիչներին բավարարող օրենքի կատարումն ապահովելու նպատակով Սահմանադրության 6-րդ հոդվածի 2-րդ մասի ուժով օրենսդիրն օժտված է Սահմանադրությամբ նախատեսված համապատասխան մարմիններին ենթաօրենսդրական նորմատիվ իրավական ակտեր ընդունելը լիազորելու հայեցողությամբ, որոնք իրենց բնույթով կկոնկրետացնեն օրենքով սահմանված պարտականությունների իրավական բովանդակությունը (Սահմանադրական դատարանի 23.12.2021 թվականի թիվ ՍԴՈ-1621 որոշում):
Ուստի վերոնշյալը հիմք ընդունելով՝ հայտնում ենք, որ «Չափումների միասնականության ապահովման մասին»  օրենքում տվյալ պարտականությունների բացակայության պարագայում սույն կարգավորումն անհրաժեշտ կլինի ամբողջությամբ վերանայել՝ նշված պարտականությունները «Չափումների միասնականության ապահովման մասին» օրենքում սահմանելու անհրաժեշտությամբ պայմանավորված։
	Բացի այդ, Հավելվածի 19-րդ կետի 4-րդ ենթակետով նախատեսվում է միջազգային և տարածաշրջանային համեմատություններին մասնակցելու պարտականություն, սակայն միաժամանակ նշվում է, որ այդ մասնակցությունն իրականացվում է հնարավորության դեպքում։
	Հարկ է նշել, որ նշված ձևակերպումները չեն համապատասխանում միմյանց, քանի որ պարտականությունը չի կարող պայմանավորվել հնարավորության առկայությամբ։ 
	Ուստի անհրաժեշտ է վերանայել տվյալ կարգավորումը՝ հստակեցնելով մասնակցության բնույթը և պարտադիր կամ հայեցողական լինելու հանգամանքը։	
	Մասամբ է ընդունվել
Համաձայն «Չափումների միասնականության ապահովման մասին» օրենքի 5-րդ հոդվածի 2-րդ մասի՝ ազգային չափանմուշների չափագիտական հետևելիության ապահովման պատասխանատվությունը կրում է չափանմուշ պահպանող կառույցը։ Միաժամանակ, օրենքի 11-րդ հոդվածով սահմանվում են չափագիտության ազգային մարմնի՝ ազգային չափանմուշների պահպանման, կատարելագործման, տրամաչափարկման և չափագիտական հետևելիության ապահովման հետ կապված գործառույթները, որոնք վկայում են, որ նշված գործողությունները հանդիսանում են չափագիտական հետևելիության ապահովման բաղադրիչներ։
Այդուհանդերձ, իրավական որոշակիության ապահովման նպատակով Հավելվածի 19-րդ կետը խմբագրվել է այնպես, որ դրանով նախատեսված գործողությունները ձևակերպվեն ոչ թե որպես օրենքով չնախատեսված ինքնուրույն պարտականություններ, այլ որպես «Չափումների միասնականության ապահովման մասին» օրենքի 5-րդ հոդվածով սահմանված չափագիտական հետևելիության ապահովման պարտականության իրականացման միջոցներ։ Միաժամանակ, 19-րդ կետի 4-րդ ենթակետը նույնպես կխմբագրվի՝ հստակեցնելով, որ միջազգային և տարածաշրջանային համեմատություններին մասնակցությունն իրականացվում է դրանց կազմակերպման և համապատասխան հնարավորության առկայության դեպքում։


	9. Հավելվածի 22-րդ կետի համաձայն՝ «Ազգային չափանմուշների վերաբերյալ տեղեկատվությունը ներառվում է համապատասխան ռեեստրում, որը վարում է չափագիտության ազգային մարմինը։» Գտնում ենք, որ անհրաժեշտ է հստակեցնել, թե ազգային չափանմուշների վերաբերյալ կոնկրետ ինչ տեղեկատվություն է նախատեսվում ներառել համապատասխան ռեեստրում։
	Ընդունվել է

	10. Հավելվածի 24-րդ կետի համաձայն՝ «Սույն հավելվածի 23-րդ կետով նախատեսված հիմքերի առկայությունը գնահատելու նպատակով չափագիտության ազգային մարմինը ձևավորում է աշխատանքային խումբ, որն իրականացնում է ուսումնասիրություն և 10 աշխատանքային օրվա ընթացքում չափագիտության խորհրդի քննարկմանն է ներկայացնում եզրակացություն՝ ազգային չափանմուշի ճանաչման դադարեցման հիմքերի առկայության կամ բացակայության վերաբերյալ։»:	Վերոգրյալի համատեքստում պարզ չէ, թե ինչ հանգամանքների առկայության դեպքում է նախաձեռնվում Հավելվածի 23-րդ կետով նախատեսված հիմքերի գնահատման գործընթացը, մասնավորապես՝ արդյոք դրա համար անհրաժեշտ է որևէ կոնկրետ հիմքի կամ տեղեկատվության առկայություն, թե գործընթացը կարող է իրականացվել նաև առանց նման նախադրյալների։ Միաժամանակ, անհրաժեշտ է հստակեցնել, թե նշված գործընթացի շրջանակում աշխատանքային խմբի ձևավորումն իրականացվում է չափագիտության ազգային մարմնի սեփական նախաձեռնությամբ, թե այն պայմանավորված է համապատասխան դիմումի, հաղորդման կամ այլ հիմքի առկայությամբ։	
	Չի ընդունվել
Հավելվածի 23-րդ կետով արդեն սահմանված են ազգային չափանմուշի ճանաչման դադարեցման իրավական հիմքերը, իսկ 24-րդ կետը կարգավորում է բացառապես դրանց գնահատման ընթացակարգը։ Գնահատման գործընթացը նախաձեռնվում է այն դեպքում, երբ առկա է 23-րդ կետով նախատեսված հիմքերից որևէ մեկի առկայության անհրաժեշտությունը գնահատելու պահանջ, և այդ նպատակով չափագիտության ազգային մարմինը ձևավորում է աշխատանքային խումբ։
Գործընթացի նախաձեռնման առանձին հիմքերի կամ աղբյուրների թվարկումը կարող է անհարկի սահմանափակել չափագիտության ազգային մարմնի լիազորությունների իրականացումը, քանի որ 23-րդ կետով նախատեսված հիմքերը կարող են ի հայտ գալ ինչպես չափագիտության ազգային մարմնի կողմից իր լիազորությունների իրականացման ընթացքում, այնպես էլ այլ տեղեկատվության հիման վրա։ Հետևաբար, գործող խմբագրումն ապահովում է կարգավորման անհրաժեշտ ճկունությունը և լրացուցիչ հստակեցման կարիք չի առաջացնում։

	11․ Հավելվածի 26-րդ կետի համաձայն՝ «Չափագիտության ազգային մարմինը չափագիտության խորհրդի կողմից ներկայացված արդյունքները հիմնավորող փաստաթղթերով ներկայացնում է չափագիտության լիազոր մարմնին։»։
	Այս առումով, առաջարկում ենք հստակ նախատեսել, թե որ փաստաթղթերն են հանդիսանում չափագիտության խորհրդի կողմից ներկայացված արդյունքները հիմնավորող։
	Ընդունվել է

	5. ՀՀ վարչապետի աշխատակազմի իրավաբանական վարչություն

	1.	Նախագծի հավելվածի 4-րդ կետի համաձայն՝ սույն հավելվածի 3-րդ կետի 1-ին ենթակետի պահանջներին համապատասխանությունը (...) գնահատվում է սույն կարգով սահմանված ընթացակարգի համաձայն՝ չափագիտության ազգային մարմնի կողմից ձևավորված աշխատանքային խմբի կողմից իրականացված գնահատման արդյունքների և չափագիտության խորհրդի եզրակացության հիման վրա, մինչդեռ նախագծի հետագա կարգավորումներից բխում է, որ աշխատանքային խումբը չափանմուշը որպես ազգային չափանմուշ ճանաչելու կամ չճանաչելու (...) վերաբերյալ եզրակացություն է ներկայացնում չափագիտության ազգային մարմնին (օրինակ՝ հավելվածի 11-13-րդ կետեր), իսկ հավելվածի 15-րդ կետի համաձայն՝ Չափագիտության խորհուրդը քննարկում է ներկայացված նյութերը և իրականացնում գնահատում, հետևաբար՝ վերը թվարկված կարգավորումները չեն համապատասխանում «Նորմատիվ իրավական ակտերի մասին» օրենքի 13-րդ հոդվածի 8-րդ մասի պահանջին:
	Ընդունվել է

	2.	Նախագծի հավելվածի 16-րդ կետով նախատեսված դեպքում Չափագիտության ազգային մարմինը չափագիտության լիազոր մարմին է ներկայացնում նաև ազգային չափանմուշի ճանաչումը դադարեցնելու վերաբերյալ հիմնավորված առաջարկություն, մինչդեռ պարզ չէ, թե ինչ հիմքով է ներկայացվելու այդ առաջարկությունը այն պարագայում, երբ նախորդ կարգավորումներում քննարկման առարկա են եղել միայն չափանմուշը որպես ազգային չափանմուշ ճանաչելու և ճանաչված ազգային չափանմուշի կատարելագործման վերաբերյալ հարցերը:
Նույն դիտարկումը վերաբերում է նաև հավելվածի 17-րդ կետի 3-րդ ենթակետին:
	Ընդունվել է

	3.	Նախագծի հավելվածի 24-րդ կետի 5-րդ ենթակետի համաձայն՝ ազգային չափանմուշի ճանաչումը դադարեցվում է, եթե չափանմուշի պահպանող կառույցի կողմից ներկայացվել է ազգային չափանմուշի ճանաչումը դադարեցնելու դիմում, մինչդեռ վերոնշյալ հիմքը գտնում ենք, որ խնդրահարույց է՝ նկատի ունենալով, որ նախ՝ պարզ չէ, թե ինչ հիմքով է այդ դիմումը ներկայացվելու, երկրորդ՝ պարզ չէ, արդյոք այդ չափանմուշի պահպանությունը չի կարող իրականացնել այլ կառույց՝ նկատի ունենալով նաև չափանմուշի՝ որպես ազգային չափանմուշ լինելու կարևորության հանգամանքը:  
	Մասամբ է ընդունվել 
Միաժամանակ, ազգային չափանմուշի պահպանման և կիրառման գործառույթները այլ կառույցի փոխանցելու համար անհրաժեշտ է, որ այդ կառույցը ունենա համապատասխան իրավասություններ, մասնագիտական կարողություններ և անհրաժեշտ պայմաններ։ Հետևաբար, միայն պահպանող կառույցի կողմից դիմում ներկայացնելու փաստը բավարար չէ այլ կառույցի փոխանցման հնարավորությունը գնահատելու համար։
Ուստի, պահպանող կառույցի կողմից ազգային չափանմուշի ճանաչումը դադարեցնելու վերաբերյալ հիմնավորված դիմում ներկայացնելու դեպքում նպատակահարմար է գնահատել դիմումում նշված հիմքերը՝ առանց ճանաչման դադարեցումը պարտադիր կերպով կապելու այլ կառույցի փոխանցման հնարավորության հետ։ Միաժամանակ, համապատասխան այլ կառույցի առկայության դեպքում ազգային չափանմուշի պահպանման և կիրառման գործառույթները կարող են փոխանցվել այդ կառույցին։

	6. ֆինանսատնտեսական նախարարական կոմիտե
	25.08.2026 թ.

	
	N ԿԱ/242-2026 

	1) նախագիծը կխմբագրել և սահմանել հստակ պայմաններ և չափորոշիչները, թե ովքեր կարող են դիմել չափման միջոցը որպես ազգային չափանմուշ ճանաչելու համար․ 
2) նախագծի վերջնական տարբերակը համաձայնեցնել Վարչապետի աշխատակազմի իրավաբանական վարչության և Արդարադատության նախարարության հետ։
	Ընդունվել է


Ընդունվել է

	7․ Արդարադատության նախարարություն
	10․09․2026 թ.

	
	N //27.4.1/47714-2026

	1. Նախագծի 1-ին կետով հաստատված հավելվածի (այսուհետ՝ Հավելված) 7-րդ կետով նախատեսված են դիմում-հայտ ներկայացնելու հիմքերը, սակայն հստակ չէ՝ նշված հիմքերից որևէ մեկի առկայությունն է բավարար դիմում-հայտ ներկայացնելու համար, թե դիմում-հայտ ներկայացնելու իրավունքը ծագում է միայն Հավելվածի 7-րդ կետով նախատեսված բոլոր պայմանների առկայության դեպքում։
	Հաշվի առնելով վերոգրյալը՝ առաջարկում ենք հստակեցնել վերոնշյալ կարգավորումը։	
	Ընդունվել է

	2. Հավելվածի 11-րդ կետի ենթակետերի համարակալումն անհրաժեշտ է վերանայել՝ ղեկավարվելով «Նորմատիվ իրավական ակտերի մասին» օրենքի 14-րդ կետի 5-րդ մասի այն դրույթով, որի համաձայն՝ ենթակետերը համարակալվում են արաբական թվանշաններով, որոնք տեքստից բաժանվում են փակագծով:
	Ընդունվել է

	[bookmark: _Hlk239958157]3. Հավելվածի 26-րդ կետով նախատեսվում է աշխատանքային խմբի ձևավորում՝ 25-րդ կետով սահմանված հիմքերի առկայությունը գնահատելու նպատակով, սակայն հստակեցված չէ, թե ինչ հիմքով է նախաձեռնվում նշված գործընթացը։
	Ընդունվել է

	8. Վարչապետի աշխատակազմ
Իրավաբանական վարչություն
	16.09.2026 թ. 

	
	N 02/16.17/32114-2026

	Նախագծի հավելվածի 7-րդ կետով սահմանվում են պահանջներ, որոնց պետք է բավարարի չափանմուշ ունեցող կազմակերպությունը՝ չափանմուշը որպես ազգային չափանմուշ ճանաչելու նպատակով դիմում-հայտ ներկայացնելու համար, մինչդեռ գտնում ենք, որ այդ պահանջներն ընդհանրական են և որոշակի չեն, որի պարագայում այդպիսի պահանջների սահմանումը խնդրահարույց է իրավական որոշակիության սկզբունքի համատեքստում:
	Ընդունվել է 




         


              ԱՄՓՈՓԱԹԵՐԹ   « ՀԱՅԱՍՏԱՆԻ   ՀԱՆՐԱՊԵՏՈՒԹՅԱՆ   ԿԱՌԱՎԱՐՈՒԹՅԱՆ   2013  ԹՎԱԿԱՆԻ   ՆՈՅԵՄԲԵՐԻ   21 - Ի   N 1299 - Ն     ՈՐՈՇՄԱՆ   ՄԵՋ   ՓՈՓՈԽՈՒԹՅՈՒՆ   ԿԱՏԱՐԵԼՈՒ   ՄԱՍԻՆ »  ՀԱՅԱՍՏԱՆԻ   ՀԱՆՐԱՊԵՏՈՒԹՅԱՆ     ԿԱՌԱՎԱՐՈՒԹՅԱՆ   ՈՐՈՇՄԱՆ   ՆԱԽԱԳԾԻ    

1 .  Պետական   եկամուտների   կոմիտե  21 . 0 4. 2026  թ .  

N   01/3 - 4/25149 - 2026  

Առաջարկություններ   և   դիտողություններ   չկան :  Ընդունվել   է  

2 .  Վարչապետի   աշխատակազմի   տեսչական   մարմինների   աշխատանքների   համակարգման   գրասենյակ  28 .  0 4. 2026  թ .  

N   //13381 - 2026  

1.   Նախագծի   հավելվածով   սահմանված   « Չափանմուշը   որպես   ազգային   չափանմուշ   ճանաչելու ,  պահպանելու ,  կատարելագործելու   և   դրա   ճանաչումը   դադարեցնելու »   կարգի   ( այսուհետև՝   Կարգ ) 4 - րդ   կետի   2 - րդ   ենթակետում   նախատեսված   են   « նախընտրելի   պայմաններ »   և   « կարող   է   ներկայացվել   միջազգային   բաղդատումներում »   եզրույթները ,  որոնք   հստակեցման   կարիք   ունեն   ( չափանմուշը   ճանաչվում   է   ազգային   չափանմուշ ,  եթե .   . .) :   Ընդունվել   է  

2.   Կարգի   7 - րդ   կետի   4 - րդ   ենթակետով   սահմանված   է   դրույթ   առ   այն ,  որ   չափանմուշ   ունեցող   կազմակերպությունը   ազգային   չափանմուշ   ճանաչելու   վերաբերյալ   դիմում - հայտը   ներկայացնելիս   պետք   է   տրամադրի   նաև  Ընդունվել   է  

